钦定古今图书集成/明伦汇编/官常典/第297卷 > 汉
## 钦定古今图书集成/明伦汇编/官常典/第297卷 > 汉

汉承秦，置“尚书令”，掌凡选署，属于少府，而选举无专
曹。

按《汉书百官公卿表》：“少府，秦官，掌山海池泽之税，以
给共养，有六丞。属官有尚书令丞、中书谒者令丞。成
帝建始四年，更名中书谒者令为中谒者令，初置尚
书，员五人，有四丞。”

按：《后汉书百官志》：“尚书令一人，千石。”本注曰：“承秦所
置。”

〈注〉荀绰《晋百官表注》曰：唐、虞官也。《诗》云：“仲山甫，王之喉舌。”盖谓此人。

武帝用宦者，更为中书谒者令。成帝用士人，复故掌，
凡选署及奏下尚书曹文书众事。

〈注〉蔡质《汉仪》曰：“故公为之者，朝会不陛奏事，增秩二千石，故自佩铜印墨绶。”